اوزبیکستانده بیرینچی مرته هییت مناسبتی بیلن عمومی عفو ایتیب اعلان قیلیندی
جمهور باشلیغی شوکت میر ضیایف مذکور قرارنامه نی تصدیق ایتیب امضاله دی
جمهور باشلیغی شوکت میر ضیایف، مملکت تاریخیده بیرینچی مراتبه رمضان بیره می مناسبتی بیلن محکوملرنینگ عفو ایتیلیشی بیلن علاقه لی قرارنامه نی تصدیق ایتیب امضاله دی.
خوددی شو قرارنامه گه کوره، قیلگن جرمیدن پشیمان بولگن 226 کیشی محکوم عفو ایتیله دی.
مذکور قرارنامه گه کوره، 102 محکوم آزاد ایتیله دی،71 محکوم ایسه شرط بیلن آزاد ایتیله دی، 39 محکوم نینگ جزاسی ایریم جزا بیلن اوزگرتیریلیب آزاد ایتیله دی، 14 محکوم نینگ جزا مدتی کمه یتیریله دی.
اوشبو قرارنامه گه کوره عفو ایتیلگن محکوملردن 40 کیشی 60 یاشدن یوقاری، 39 کیشی خارجی، 37 کیشی خاتین – قیز، 51 کیشی ایسه نا قانونی تشکیلاتلر اعضاسیدن عبارت دیر.
آزاد ایتیله دیگن محکوملرنینگ جامعه گه تینگ بولیب یوریشی و بیر ایش بیلن شغللنیشی اوچون تیگیشلی دولت اداره لری نینگ همکارلیک قیلیشلری هم کوزگه توتیلگن.
اوزبیکستانده بوندن آلدین مستقل لیک و اساسی قانون کونلری مناسبتی بیلن عفو ایتیب اعلان قیلینماقده ایدی.
azb_Arab pes_Arab azb_Arab pes_Arab pes_Arab azb_Arab azb_Arab azb_Arab